kardosdrur/scandi-wiki huggingface dataset:
Indenrigsministerium

Indenrigsministerium er en betegnelse for det ministerium, som har med indenrigsmæssige affærer at gøre. I Danmark drejede det sig f.eks. om hospitalsområdet og det kommunale område. Indenrigsministeriets øverste politiske chef var indenrigsministeren, mens den administrative ledelse blev forestået af departementschefen.

I mange lande henhører også politi og sikkerhedstjeneste under indenrigsministeriet. I Danmark hører de under Justitsministeriet.

Indenrigsministeriet i Danmark 

Det danske Indenrigsministerium blev oprettet den 16. november 1848 og havde frem til 2001 en selvstændig tilværelse.

Ved Regeringen Anders Fogh Rasmussens tiltræden i 2001 blev Indenrigsministeriet lagt sammen med Sundhedsministeriet og Lars Løkke Rasmussen blev udpeget til minister for det sammenlagte ministerium. Efter Folketingsvalget 2007 blev Indenrigs- og Sundhedsministeriet opdelt, og indenrigsdelen blev den 23. november 2007 sammen med blandt andet Socialministeriet lagt ind under Velfærdsministeriet. Navnet kom dog i brug igen allerede halvandet år senere, da Velfærdsministeriet den 7. april 2009 blev omdøbt til Indenrigs- og Socialministeriet samtidig med udnævnelsen af Karen Ellemann til ny minister.

Fra 21.januar 2021 er det danske indenrigsministerium en del af Indenrigs- og Boligministeriet. Nuværende og første indenrigs- og boligminister er Kaare Dybvad fra Socialdemokratiet.

Se også 
 Danske indenrigsministre

Referencer 

 
Indenrigspolitik
Typograf

Typograf er en stillingsbetegnelse for dem, der arbejder med bogtryk som håndsætter, maskinsætter eller trykker. I 1970'erne blev den gamle trykteknik udskiftet med fotosats, hvorefter stillingsbetegnelsen blev ændret til typotekniker og senere til grafiker (eller mediegrafiker for håndsætterne) samt til offsettrykker.

Det kom til store gnidninger, da dagspressen indførte ny teknologi.
I Danmark kom det i 1981 til en ni ugers arbejdskonflikt, som typograferne tabte.
Et eksempel på fagets store omvæltning er dagbladet Information, der i midten af 1980'erne havde eget trykkeri med godt 30 ansatte og i 2003 to typografer med trykningen lagt "ud i byen".

Henvisninger 

 
Titler
Stillingsbetegnelser
Håndværk
Uland

Uland (sammentrækning af betegnelsen underudviklet land, sidenhen omtolket til udviklingsland) er en betegnelse for et land, der endnu ikke har gennemløbet industrialisering, som ofte har problemer med hungersnød, sygdom, fattigdom og befolkningsoverskud, og er teknisk, økonomisk og industrielt tilbagestående, ofte med en dårlig infrastruktur, en ensidig eksport og et lavt uddannelsesniveau (især om landene i Afrika, Asien og Latinamerika). Betegnelsen den tredje verden er ofte et synonym for uland.

Det er svært i dag at karakterisere hvilke lande der er ulande og hvilke der ikke er. Størstedelen af landene syd for Sahara betegnes i dag som ulande og det samme gælder for fx Bangladesh. Til trods for dette har mange udviklingslande stor fremgang – bl.a. Kina, som har en af de hurtigst voksende økonomier og befolkningstilvækster, ligesom Polen af IMF anses som et uland. 

Der findes en lang række mål for et lands velstand, fx BNP pr. indbygger, men det kan dække over store indkomstforskelle.

Et andet mål er FN's HDI (Human Development Index) som bygger på middellevetid, BNP, uddannelsesniveau mv.

Se også 
 Bananrepublik
 Den Tredje Verden
 Iland (industrialiseret land)
 Udvikling – Udvikling er Danidas gratisavis, der bringer nyheder om dansk udviklingsbistand.

Referencer 

Økonomisk udvikling
Den tredje verden
Internationale solidaritetsbevægelser
Pliocæn

Epoken Pliocæn (,  og kainos, ; mere ny) er en geologisk tidsalder og varede fra 5,332 til 2,588 millioner år siden. Starten på Pliocæn defineres som den 245. Milankovitch præcessionscyklus talt fra i dag. Stavemåden 'Pleiocæn' er også set på dansk, men bruges ikke mere. I 2009 blev alderen Gelasien flyttet fra Pliocæn til Pleistocæn for at undgå pliocæne istider.

Pliocæn er en del af perioden Neogen. Neogen strækker sig fra 23,03 millioner år siden til i dag.

I starten af Pliocæn udviklede abemenneskerne (homininer, Homininae) sig fra menneskeaberne (hominider, Hominidae).

Et af de tidligste kendte fossiler fra et abemenneske er 'Ardi', som er Ardipithecus ramidus fundet i Etiopien og er omkring 4,5 millioner år gammelt. Fordi dette er det ældste kendte fund er der nogle der mener at samtlige opretgående abearter kan tilskrives denne art som sit egentlige ophav. Fundstedet tyder på at der har været temmelig tæt skovdækket slette dér hvor aben har levet.

Den mest primitive australopithecin der er fundet er kaldt Australopithecus anamensis, og denne art har sandsynligvis for en stor del kunnet leve under samme forhold som Ardipithecus, men er fundet ved Turkana i Kenya og er skønnet 4,2 millioner år gammel efter omgivelserne at dømme.

Et af de ældste halvkomplette hominin-fossiler er 1 meter høje 'Lucy', der er en Australopithecus afarensis. Hun blev opkaldt efter en Beatles popsang under udgravningen. Hendes hofteknogler er bygget til bipedal gang og er dateret til ca. 3 mio. Fundstedet er Hadar i Etiopien og i Laetoli i Tanzania er der fundet fodspor i et askelag af en voksen og et barn, dateret til 3,75 mio.

En ændring af klimaet opdelte abemenneskene i to strategier; Paranthropus-slægten med P. boisei og P. robustus havde udviklet store kindtænder og kæber for at æde seje græsser og planterødder. På issen havde de en kam hvor de kraftfulde tyggemuskler sad fast og dette begrænsede hjernerumfanget. De andre var Homo-slægten der sidst i Pliocæn udviklede redskabsbrug. De ældste spor af redskaber er fundet ved Gona og dateret som værende 2,52-2,6 millioner år gamle. Herfra skulle det nulevende menneske senere udvikle sig. (De ældste kendte fund af Homo er dog fra starten af den efterfølgende pleistocæne epoke).

Danmark i Pliocæn 
De eneste pliocæne aflejringer i Danmark er 'Sæd Formation' omkring Sæd. Sædaflejringerne er sandede og har været aflejret over større områder af Jylland. Grundet isens erosion blev den senere fjernet, men kan følges i Tyskland (Sylt Kaolinsand).

Tidsnavigation:

Kilder

Eksterne henvisninger

Litteratur 
 Evans, D. et al: The Millennium Atlas of the North Sea, 2003, Millennium Atlas Co., 
 David Norman: Prehistoric Life, 1994, MacMillan, 
 Peter K.A. Jensen:Menneskets oprindelse og Udvikling, 1996, G.E.C. Gad, 

Kænozoikum
Geologiske epoker
Devon (geologi)

Devon er en geologisk tidsalder som strakte sig fra 416,0 til 359,2 millioner år siden, hvor Devon blev afløst af Karbon. Starten på Devon defineres ved første optræden af graptolitten Monograptus uniformis.

Devon, der hører under den overordnede geologiske tid Palæozoikum, er opkaldt efter grevskabet Devon i Sydengland.

Planteliv og dyreliv 
I starten af Devon var livet på land fast etableret. Silurs vegetation af mos- og algemåtter var udvidet med egentlige planter med primitive rødder. Dette ændrede jordens overflade, der nu fast fik tilført døde organiske stoffer, og skabte levesteder for mider, skolopendre, tusindben og andre "nedbrydere" samt "rovdyr" som skorpioner og edderkopper. De første fossile insekter kendes også fra denne periode. I mellemste Devon ser man de tidligste primitive padder, der havde udviklet sig fra
kvastfinnede fisk.

Eftersom der endnu ikke var udviklet nogen større planteædere, kunne de spinkle og primitive planter brede sig uhindret. Planterne havde endnu ikke udviklet rødder eller karvæv, som de fleste planter har i dag. Planterne menes at have spredt sig vegetativt. I mellemste Devon udvikledes mere avancerede planter som ulvefodsplanter, padderokplanter, bregner og primitive nøgenfrøede. Disse havde alle karvæv, blade, stængler og egentlige rødder og kunne blive ret høje. I sen Devon fremkom de første egentlige træer af slægten Wattieza.

Dyreliv 
I Devon dukker de første mider, tusindben, hajer, insekter (sølvkræ-agtige), benfisk og frøer frem.

Man har fundet ni meter lange panserhajer af arten Dunkleosteus terrelli, som har haft et kraftigt bid på 5.000 newton. Forskere har beregnet, at panserhajens tænder kunne bide med et tryk på 150 millioner pascal.

Biddet var kraftigere end hajers og Dobermannen. Tyrannosaurus rex fra sene kridttid havde til sammenligning en bidstyrke på 13.000 newton.

Galleri

Kilder/referencer 
 Evans, D. et al: The Millennium Atlas of the North Sea, 2003, Millennium Atlas Co., 

Palæozoikum
Geologiske perioder
Devon

Devon har flere betydninger:

 Devon (geologi) – en geologisk periode ca. 400-350 millioner år siden

Geografi

 Devon, Alberta – en by i Alberta, Canada
 Devon (county) – et grevskab (county) i South West England
 Devon Island – den næststørste af Dronning Elizabeth Øerne, Nunavut, Canada
 Devon, Pennsylvania – en by i Pennsylvania, USA
 Devonshire – uofficielt navn på grevskabet Devon i Sydengland

Personer

 Devon (pornostjerne)
 Devon Aoki – amerikansk supermodel
 Devon Hughes – en professionel wrestler
 Devon Sawa – en skuespiller
 Devon Werkheiser, en barneskuespiller
 Simone Devon – bondagemodel

Andet

 Devon (pølse) – australsk pølse
 Devon Rex – en katterace
Virginsk ambratræ

 
Virginsk ambratræ (Liquidambar styraciflua) er et mellemstort, løvfældende træ med en bred, kegleformet krone hos unge træer og en kuplet krone hos de gamle. Træet hører hjemme i Nordamerika.

Beskrivelse 
Hovedgrenene er opstigende og ret slanke med uregelmæssigt udstående sidegrene. Barken er først gulbrun til mørkegrøn med brune hår. Senere bliver den lysegrå til lysebrun med firkantede plader, og til sidst er den mørkegrå med tykke, uregelmæssige kamme. Knopperne er spredte, smalt ægformede og friskgrønne uden hår. Løvspringet sker sent. 

Bladene er trelappede hos unge træer, men femlappede hos ældre. Oversiden er mørkegrøn og blank, mens undersiden er noget lysere og mat med brune hår på ribberne. Høstfarverne spænder mellem gult over brunt til klart rødt. Blomster ses sjældent i Danmark. Han- og hunblomster sidder hver for sig i små runde stande. Frugterne er kuglerunde og forsynet med næbagtige, krumme pigge. De vingede frø modner ikke i Danmark.

Rodnettet består af dybtgående, hjerteformet fordelte hovedrødder og mange, fint forgrenede og tynde siderødder. Træet kan danne rodskud, som så har bark med tydelige korklister.

Højde x bredde og årlig tilvækst: 20 × 6 m (30 × 10 cm/år).

Hjemsted 
Ambratræet stammer fra de centrale og sydlige dele af USA, hvor det vokser i blandede løvskove på fugtig, mineralrig bund. 

I området omkring Roosevelt i New Jersey, USA, findes arten i skove og som pionertræ sammen med bl.a. Konvalbusk, robinie, tulipantræ, amerikansk bøg, amerikansk knapbusk, amerikansk nældetræ, amerikansk platan, amerikansk vin, blyantene, brunfrugtet surbær, glansbladet hæg, hvid ask, hvid hickory, klatrevildvin, koralsumak, pennsylvansk vokspors, rødløn, skovtupelotræ, sukkerbirk, sumpeg, sumprose, virginsk troldnød, virginsk vinterbær, weymouthfyr og østamerikansk hemlock

Noter

Kilde
Sten Porse: Plantebeskrivelser, DCJ 2003 (CD-Rom).

Træer
Haveplanter
Within Temptation

Within Temptation er et goth metal-band fra Holland. Det blev dannet af guitaristen Robert Westerholt og Sharon den Adel i 1996. Den følgende april udgav de deres debutalbum Enter. Deres musik er beskrevet som symphonic metal og nogen gange af medierne som gothic metal.

Medlemmer

Nuværende medlemmer 
 Sharon den Adel – (sang) (1996-)
 Robert Westerholt – (guitar) (1996-)
 Ruud Adrianus Jolie – (guitar) (2001-)
 Jeroen van Veen – (bas) (1996-)
 Martijn Spierenburg – (keyboard) (2001-)
 ikke offentliggjort person – (trommer) (2011-)

Tidligere medlemmer 
 Stephen van Haestregt – (trommer) (2002-2011)
 Ivar de Graaf – trommer (1996-1998, 1999-2001)
 Martijn Westerholt – keyboard (1996-2001)
 Michiel Papenhoeve – guitar (1996-2001)
 Jelle Bakker – guitar (2001)
 Ciro Palma – trommer (1998-1999)
 Dennis Leeflang – trommer (1996)
 Richard Willemse – trommer (1996)

Diskografi

Albums 
 Enter (1997)
 Mother Earth (2000)
 The Silent Force (2004)
 The Heart Of Everything (2007)
 An Acoustic Night At The Theatre (2009)
 The Unforgiving (2011)
 Hydra (2014)
 Resist (2019)

Ep'er 
 The Dance (1998)

Dvd'er 
 Mother Earth DVD single (2002)
 Mother Earth Tour (2003)
 The Silent Force Tour (2005)
 Black Symphony (2008)

 Singler 
 Restless(1997)
 Our Farewell (2001) 
 Ice Queen (2001) #2 Holland, #21 Tyskland
 Mother Earth (single) (2003) #14 Tyskland, #15 Holland
 Running Up That Hill (2003) #7 Holland, #13 Tyskland
 Stand My Ground (2004) #4 Finland, #4 Holland, #13 Tyskland, 
 Memories (2005) #11 Holland, #17 Tyskland, #19 Finland
 Angels (2005) #8 Holland, #9 Finland, #25 Tyskland
 What Have You Done (Feat. Keith Caputo)(2007) #1 Østrig, #4 Finland, #7 Holland 
 Frozen (2007) #7 Holland
 The Howling (2007)
 All I Need (2007)
 Forgiven (2008)
 Utopia (Feat. Chris Jones) (2009)
 Faster (2011)
 Sinéad (2011)
 Shot in the Dark (2011)
 Crazy (2012) - Gnarls Barkley
 Grenade (2012) - Bruno Mars Cover

Links 

 Officielle hjemmeside
 The Silent Force – Officielle fanklub
 Officielle MySpace
 

 
Musikgrupper fra 1996
Robert Westerholt

Robert Westerholt er guitarist i goth metal-bandet Within Temptation fra Holland. Robert dannede bandet tilbage i 1996 sammen med Sharon den Adel.

Rockguitarister
Within Temptation
Tjek fødselsår
Musikere fra Nederlandene
Sharon den Adel

Sharon den Adel (født 12. juli 1974) er forsanger i det hollandske symfonisk rock-band Within Temptation. Hendes fulde navn er Sharon Janny den Adel.

Den 7. december 2005 fødte hun sit første barn, Eva Luna, faderen er Robert Westerholt, der spiller guitar i bandet.

Diskografi 
 Enter (Within Temptation, 1997)
 The Dance (EP) (Within Temptation, 1998)
 Into the Electric Castle (Ayreon, 1998)
 The Metal Opera (Avantasia, 2000)
 Mother Earth (Within Temptation, 2001)
 The Metal Opera Pt. II (Avantasia, 2002)
 The Silent Force (Within Temptation, 2004)
 Lucidity (Delain, 2006)
 The Heart Of Everything (Within Temptation, 2007)
 An acustic night at the theatre (Within Temptation, 2009)
 The Unforgiving (Within Temptation, 2011)

Within Temptation
Vegetarer
Sangere fra Nederlandene
Roadie

En roadie er en person der assisterer et band under koncerter og tourneer, ved f.eks. at sætte udstyr, højttalere og instrumenter op.

Musik
Reboot (konference)

Reboot var en årlig konference i København om internettet og kulturen omkring Internettet. Konferencen blev først afholdt i 1998. Iværksætteren Thomas Madsen-Mygdal har været arrangør og kurator bag festivallen.

Konferencen blev senest afholdt i foråret 2009, da reboot 11 blev afholdt i Kedelhallen på Frederiksberg.

På konferencen i juni 2005 var Jimmy Wales blandt foredragsholderne.

Eksterne henvisninger 
 Reboots website 
 Videoer fra reboot 11 

Internetkultur
Konferencer
Etableret i 1998
Robert Louis Stevenson

Robert Louis (Balfour) Stevenson (født 13. november 1850 i Edinburgh i Skotland, død 3. december 1894 i Vailima på Samoa) var en skotsk forfatter. Han skrev romaner, digte, essays og rejseskildringer.  Stevenson regnes som den, der fik genopvakt skotsk litteratur efter Walter Scott. Hans mest kendte romaner er Skatteøen og Dr. Jekyll og Mr. Hyde. Stevenson har skabt nogle af verdenslitteraturens mest ikoniske skikkelser: Long John Silver og dr. Jekyll/hr. Hyde.

Baggrund 
Hans forældre, ingeniør Thomas Stevenson og Mary Balfour, var meget religiøse. Det påvirkede ham resten af livet, selv om han prøvede at lægge det bag sig. Som barn var han angrebet af tuberkulose, der mærkede ham resten af livet. Han døde som 44-årig af en hjerneblødning på Samoa.

Stevensons gravsten
Stevenson stod og talte med sin kone og trak en flaske vin op, da han pludselig udbrød: "Hvad var det!" og spurgte: "Ser mit ansigt mærkeligt ud?" hvorpå han faldt om. Han døde i løbet af få timer. Samoanerne insisterede på at holde vagt over den døde hele natten og bar ham på skuldrene til det nærliggende Mount Vaea, hvor de gravlagde ham på et sted med udsigt over havet.   Stevenson havde selv ønsket sit Rekviem indskrevet på gravstenen:
Under the wide and starry sky,
Dig the grave and let me lie.
Glad did I live and gladly die,
And I laid me down with a will.
This be the verse you grave for me:
Here he lies where he longed to be;
Home is the sailor, home from sea,
And the hunter home from the hill.
Slutlinjerne er mange steder gengivet forkert, også på hans gravsten:
Home is the sailor, home from the sea,
And the hunter home from the hill.
Kim Larsen har ladet sig inspirere af Stevenson til omkvædet i sangen om Jutlandia:
Hjemme er jægeren, hjemvendt fra jagt,
og sømanden hjemvendt fra havet. 

I Edinburgh blev der i 1999 åbnet en mindelund til ære for Stevenson.

Bibliografi 
 1883 – Skatteøen  (Treasure Island)
 1884 – Den sorte pil (The Black Arrow)
 1886 – Dr. Jekyll og Mr. Hyde (The Strange Case of Dr. Jekyll and Mr. Hyde) 
 1886 – Kidnappet (Kidnapped)
 1893 - Catriona, fortsættelse af Kidnappet
 1888 – Junkeren af Ballantrae: Et vintereventyr (The Master of Ballantrae)

Kilder

Eksterne henvisninger 
 

 Robert Louis Stevenson på Poets.org 
 
 

Skønlitterære forfattere fra Skotland
Gyserforfattere
Essayister fra Skotland
Rejsebogsforfattere fra Storbritannien
Romanforfattere fra Skotland
Digtere fra Skotland
Briter i 1800-tallet
Landskamp

En landskamp er en idrætskonkurrence mellem hold repræsenterende to forskellige lande. De to landshold må kun bestå af spillere med de pågældende landes statsborgerskab.

Der er både landskampe som er led i organiserede konkurrencer, samt såkaldte venskabskampe der fungerer som træningskampe for de involverede landshold.

Se også
18 Wheels of Steel

18 Wheels of Steel er en computerspilsserie, udgivet af ValuSoft, og produceret af SCS Software. Serien består på nuværende tidspunkt af 7 spil: Across America, Pedal to the Metal, Convoy, Haulin, American Long Haul, Extreme Trucker og Extreme Trucker 2.

Spillene handler i sin enkelthed om at levere fragt i en lastbil fra én nordamerikansk by til en anden.

Eksterne henvisninger 
 18 Wheels of Steel: Haulin  – officiel hjemmeside

Computerspilserier
Alrune

Alrune (Mandragora) er en lille planteslægt, som er udbredt i middelhavsområdet. Det er kraftige stauder med grundstillet bladroset og store, helrandede blade. Her omtales kun den ene art, som har folkloristisk betydning i Danmark (Mandragora officinarum).

Navnet er kendt fra oldhøjtysk som alruna; første led er måske et til "alf" svarende ord, mens sidste led, "rune", betød "hemmelighed".

Udseende 
Alrunen er en flerårig urt af natskyggefamilien, som kartoffelplanten og tomaten også tilhører, med store, aflange, mørkegrønne blade. Alrunens blade ser ud til at sidde direkte på roden og breder sig ud i en roset liggende helt nede ved jorden. Midt i rosetten vokser blomsterstilkene, som alle bærer en enkelt hvid, blålig eller violet blomst. Den orangerøde eller gule frugt er på størrelse med en blomme.

Oldtiden 
På græsk hedder alrune circeium efter troldkvinden Kirke, som forheksede Odyssevs og forvandlede hans mandskab til grise. Alrune vokser vildt i Sydeuropa og Orienten, men kan med god pleje også trives længere nord. Ligesom andre planter i natskyggefamilien indeholder alrunen atropin, hyoscyamin og andre meget giftige alkaloider.  I oldtiden blev dens frugt derfor benyttet til bedøvelse og som krampestillende middel. Den mentes også at stimulere kønsdriften, samt frugtbarheden og muligheden for graviditet. 

Denne tro genspejles i Bibelen, hvor alrunen omtales i 1. Mosebog (30:14-15), hvor Rakel lader sin søster Lea have samleje med deres fælles mand Jakob i bytte mod alrunebær, som hun ønsker i den hensigt at blive gravid: "En dag i hvedehøsten fandt Ruben nogle alrunebær ude på marken, og kom med dem til sin mor Lea. Rakel sagde til hende: Giv mig nogle af din søns alrunebær. Men Lea svarede: "Er det ikke nok, at du har taget min mand? Vil du nu også tage min søns alrunebær?" Rakel sagde: "Godt! Han må ligge hos dig i nat, hvis jeg får din søns alrunebær."" - Men først flere år senere bønhørte Gud Rakel, så hun virkelig blev gravid (30:22-23).

Folketro 

I folketroen gav alrunen et dødbringende skrig fra sig, hvis nogen forsøgte at trække den op af jorden. Shakespeare beskriver i Romeo og Julie "skrig som alruner revet op af jorden, så mennesker, der hører dem, bliver sindssyge." ("...shrieks like mandrakes torn out of the earth, that living mortals, hearing them, run mad.") 

Skulle man komme levende fra at rykke en alrune op, måtte man sikre sig med forholdsregler, såsom at alrunen måtte vokse på en galgebakke, og allerhelst der, hvor sæd fra en hængt mand havde truffet jorden. Så måtte man vente til første mandag efter forårs- eller efterårsjævndøgn. Roden kunne så graves fri, og en snor knyttes omkring den. Snorens anden ende skulle bindes fast i en hund. Når man så kaldte på hunden, blev roden rykket op. Angiveligt døde hunden i det samme.

Noter 

 Almindelig Alrune (Mandragora officinarum)

Natskygge-familien
Flådens blå matroser

Flådens blå matroser er en dansk film fra 1937, instrueret af Jon Iversen efter manuskript af Martin Goldstein og Svend Rindom. Musikken er komponeret af Emil Reesen.

Medvirkende
Ib Schønberg (Hjalmar Olsen, radiotelegrafist)
Lis Smed (Karin Olsen, Hjalmars søster)
Christian Arhoff (Jonas Trippesen, kok)
Arthur Jensen (Christian Langtoft, værnepligtig)
Sigfred Johansen (Eyvind Holm, direktørsøn, værnepligtig)
Carl Fischer (Martinius Petersen, overfyrbøder)
Ellen Jansø (Lilly Petersen, danserinde, Martinius' datter)
Ellen Margrethe Stein (Petrea Petersen, Martinius' kone)
Poul Müller (Poul Jensen, værnepligtig)
Holger Strøm (Holm, direktør)
Agis Winding (Holm, Holms kone)
Asbjørn Andersen (Pedro, den fremmede agent)
Wandy Tworek (Violinist)
Kai Rau
Vera Gebuhr (Kontordame)
Emil Hass Christensen (Officer)
Sigrid Horne-Rasmussen (Marie, ung pige)
Helga Frier (Pige der mangler gebis)
Bodil Kjer (Sladretøs)
Ingeborg Pehrson (Mor)
Miskow Makwarth (Ung mand, hvis pige går med matros)
Valsø Holm (Ung mand)
Elga Olga (Gæst i variete)
Bjørn Spiro (Mand på lyst-yacht)
Per Buckhøj (Mand der trues)
Sigrid Neiiendam (Frue ved kaffebord)
Ejner Bjørkman (gæst i en båd)

Handling 
Vi er blandt nyboderfolk i selve Krokodillegade hos overfyrbøder Martinus Petersen, der er midt i et opgør med sin lidt syrlige frue, Petræa, forårsaget af den kendsgerning, at ægteparrets datter, Lilly, har valgt scenens skrå brædder som sin livsbane og netop nu i sommer skal være primadonna på et sommerteater i en lille provinsby.

Referencer

Eksterne henvisninger 
 

Spillefilm fra Danmark
Danske film fra 1937
Film instrueret af Jon Iversen